Sondre Justad

**Sondre Justad** (født 1990) er en norsk artist og låtskriver fra Henningsvær og Borg i Lofoten. I oktober 2015 ga han ut debutalbumet *Riv i hjertet*.

## Biografi
Sondre Justad ga ut sin første singel, «Nu har du mæ», i 2014 på Petroleum Records. I februar og juni 2015 fulgte han opp med singlene «Det e over» og «Tilbake», som begge fikk høy radiorotasjon og tok han til TV-programmer som *[[VG-lista Topp 20]]* og *[[Senkveld med Thomas og Harald|Senkveld]]* på TV 2. Samtidig begynte han å gjøre seg bemerket som liveartist, og sommeren 2015 spilte han på en rekke store festivaler.

Debutalbumet *Riv i hjertet*, som utkom høsten 2015 ble liggende på VG-lista i over ett år med en 6.-plass som beste plassering. Albumet fikk terningkast fem av Aftenposten, Dagsavisen, Avisa Nordland og Fædrelandsvennen. Til Spellemannprisen 2015 ble han nominert i tre klasser: popsolist, årets album og årets nykommer for albumet. Han fikk Tekstforfatterfondets lyspunktpris for 2015 og ble nominert i klassene årets liveartist og årets låt under P3 Gull i 2016. Seks av låtene på albumet ble listet på nasjonal radio, og tittelsporet «Riv i hjertet» ble den mest spilte norskspråklige låten i 2015. Fem av singlene solgte til gull, og én til platina.

Fra oktober 2016 tok Justad pause på ubestemt tid. Ett år senere ble låtene «Ingenting» og «Paradis» sluppet. «Paradis» ble A-listet hos både NRK P3 og NRK P1, og framført på *Senkveld* (TV 2) og *P3 Gull* (NRK). Også hans tredje singel, «Gjør det igjen» fikk høy radiorotasjon, og ble framført på *[[Lindmo]]* på NRK1. 23. mars 2018 kom Justads andrealbum, *Ingenting i paradis*. For albumet og låten «Ikke som de andre» fikk han fire nominasjoner foran Spellemannprisen 2018: popartist, årets album, årets musikkvideo og årets låt. Han fikk Gammleng-prisen i klassen populærmusikk for 2019 og ble nominert i klassene årets liveartist og årets låt for «Fontena på Youngstorget» foran P3 Gull 2019. «Fontena på Youngstorget» ble også den mest spilte norskspråklige låten på norsk radio i 2019.

I 2021 ga han ut singelen «Sorry» sammen med Musti. For videoen til låten, som ble regissert av Julian Vargas og Eirik Svensson, ble han nominert til Spellemannprisen 2021 i klassen årets musikkvideo. Låten var den første singelen fra hans tredje album, *En anna mæ*, som ble sluppet i mars 2022. For albumet ble han nominert til Spellemannprisen 2022 i klassen pop.

I november 2022 spilte Sondre Justad to utsolgte konserter i Oslo Spektrum, hans til da største opptredener. Den første konserten ble utsolgt før den ble annonsert, gjennom å la link til billetter spre seg kun mellom fans. I de påførende årene sto han øverst på plakaten på festivaler som Stavern, Slottsfjell og Neon.

I oktober 2024 ble filmen *Riv i hjertet – en film om Sondre Justad* lansert på kinoer over hele landet. Filmen besto av mengder av opptak fra både barndom, privatliv, konserter og karriere, og ble omtalt som inspirerende, rørende og ekte, og fikk flere femmere og seksere av filmanmeldere.

Ved siden av musikken har Justad engasjert seg i miljø og politikk. Han har blant annet gått inn for for å hindre olje- og gassutvinning utenfor Lofoten, Vesterålen og Senja, og har flere ganger uttalt seg kritisk om Norges håndtering av flyktningkrisen.

Under en tv-sending i programmet *[[Lindmo]]* 24. mars 2018, skapte Justad overskrifter da han uttalte: «Jeg har kjent på at jeg rommer mer, at kjærligheten er større. Jeg kjenner på at … Jeg tror ikke det trenger å være damer eller menn for min del. Det kan hende det går bra med begge deler. At det bor noe mer der.»

## Diskografi
;Album
**[[Riv i hjertet]]* (2015, Petroleum Records)
**[[Ingenting i paradis]]* (2018, Petroleum Records)
**[[En anna mæ]]* (2022, Petroleum Records)

;Singler/EP-er
**Nu har du mæ* (2014)
**Det e over* (2015)
**Tilbake* (2015)
**Riv i hjertet* (2015)
**Tida vi bare va* (2016)
**Ingenting* (2017)
**Paradis* (2017)
**Gjør det igjen* (2018)
**Ikke som de andre* (2018)
**Fontena på Youngstorget* (2019)
* *Sorry* (med Musti) (2021)
* *Chill litt* (2021)
* *Pause fra mæ sjøl* (2021)
* *Kor e du?* (2024)

;Deltar på
* RSP & Thomax: *[[Dykkersyke (album)|Dykkersyke]]* (2015)

## Referanser


## Eksterne lenker
* 
* 
* 
*